
[image: image1.png]



Parlamentul  României

Camera  Deputaţilor
Comisia pentru Sănătate şi Familie         
Bucureşti, 6 aprilie 2016
Nr. 4c-8/166
BIROULUI PERMANENT

AL

CAMEREI DEPUTAŢILOR,

Vă înaintăm raportul de înlocuire asupra propunerii legislative privind organizarea şi exercitarea profesiei de dietetician, retrimisă Comisiei pentru sănătate şi familie spre dezbatere,  în fond, cu adresa nr. Plx 202/2014  din 9 martie 2016.
În raport cu obiectul şi conţinutul reglementării, propunerea legislativă face parte din categoria legilor organice.
PREŞEDINTE,
Conf.univ.dr. Florin Buicu
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie         
Bucureşti, 6 aprilie 2016
Nr. 4c-8/166
R A P O R T  DE  ÎNLOCUIRE
asupra propunerii legislative privind organizarea şi 
exercitarea profesiei de dietetician
În temeiul art.104 alin.(3) din Regulamentul Camerei Deputaţilor, republicat, Comisia pentru sănătate şi familie, propunerea legislativă privind organizarea şi exercitarea profesiei de dietetician a fost retrimisă Comisiei pentru sănătate şi familie cu adresa nr. Plx 202/2014 din 9 martie 2016.
La întocmirea prezentului raport de înlocuire, Comisia a avut în vedere :
· avizul favorabil al Consiliului Legislativ (nr.1347 din 9.12.2013);
· avizul favorabil al Comisiei juridice, de disciplină şi imunităţi ( nr.Plx 202 din 23.04.2014) ;
· avizul favorabil al Comisiei pentru muncă şi protecţie socială ( nr.4c-7/185 din 28.05.2014);

· avizul negativ al Comisiei pentru egalitatea de şanse pentru femei şi bărbaţi (nr.37/283 din 24.04.2014).

Propunerea legislativă are ca obiect de reglementare stabilirea cadrului juridic privind exercitarea profesiei de dietetician, precum şi înfiinţarea Colegiului Dieteticienilor din România.
Menţionăm că prezentul raport înlocuieşte raportul depus anterior cu nr.4c-8/248 din 24 iunie 2015.
La lucrările Comisiei pentru sănătate şi familie au participat 17 deputaţi din totalul de 19 membri.

La dezbaterile comisiei a participat, în conformitate cu prevederile art.55 din Regulamentul Camerei Deputaţilor, republicat, dl.Răzvan Vulcănescu – subsecretar de stat în cadrul Ministerului Sănătăţii.

În raport cu obiectul şi conţinutul său, propunerea legislativă face parte din categoria legilor organice. 
Senatul, în calitate de primă Cameră sesizată, a respins iniţiativa legislativă în şedinţa din 8 aprilie 2014.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, Camera Deputaţilor este Cameră decizională. 

 În urma reexaminării din data de 5 aprilie 2016, Comisia pentru sănătate şi familie a  hotărât, cu unanimitate de voturi, menţinerea soluţiei iniţiale,  în sensul respingerii propunerii legislative privind organizarea şi exercitarea profesiei de dietetician  întrucât a rămas fără obiect, soluţiile preconizate fiind  preluate în Legea nr.256/2015 privind exercitarea profesiei de dietetician, precum şi înfiinţarea, organizarea şi funcţionarea Colegiului Dieteticienilor din România, publicată în Monitorul Oficial nr.825 din 5 noiembrie 2015, Partea I.
          PREŞEDINTE,                                      SECRETAR,

  Conf.univ.dr.Florin Buicu             Conf.univ.dr.Camelia Bogdănici

